AGE มอบถุงยังชีพให้กำลังใจผู้ป่วย “โควิด” ต.แม่ลา
AGE ส่งต่อความห่วงใยมอบถุงยังชีพช่วยเหลือและให้กำลังใจผู้ป่วยโควิด-19 ระดับสีเขียวและผู้สัมผัสเสี่ยงสูง พื้นที่ตำบลแม่ลา
AGE ส่งต่อความห่วงใยมอบถุงยังชีพช่วยเหลือและให้กำลังใจผู้ป่วยโควิด-19 ระดับสีเขียวและผู้สัมผัสเสี่ยงสูง พื้นที่ตำบลแม่ลา
23 ส.ค. 2564

นายพนม ควรสถาพร ประธานกรรมการบริหาร บริษัท เอเชีย กรีน เอนเนอจี จำกัด (มหาชน) หรือ AGE และ บริษัท เอจีอี เทอร์มินอล จำกัด (บริษัทย่อย) ร่วมกับโรงพยาบาลส่งเสริมสุขภาพประจำตำบลแม่ลา และผู้นำชุมชน ลงพื้นที่มอบถุงยังชีพ ข้าวสาร อาหารแห้งและน้ำดื่ม สำหรับช่วยเหลือและให้กำลังใจผู้ป่วยโควิด-19 ระดับสีเขียวและผู้สัมผัสเสี่ยงสูง ที่รักษาอาการและกักตัวอยู่ที่บ้าน (Home Isolation) ในพื้นที่ตำบลแม่ลา ภายใต้การดำเนินงานของคณะทำงานศูนย์ประสานงานต่อสู้โควิด-19 ตำบลแม่ลา และ “โครงการ เอจีอี ใส่ใจ ห่วงใยชุมชน สู้ภัยโควิด-19” เพื่อร่วมเป็นส่วนหนึ่งในการช่วยเหลือบรรเทาความเดือดร้อนของพี่น้องในชุมชนในเขตพื้นที่รอบคลังสินค้า อำเภอนครหลวง จังหวัดพระนครศรีอยุธยา